Champagne Rosé

"Champagne Rosé" (בעברית: "שַׁמְפַּנְיָה רוֹזֶה") הוא שיר שהוקלט על ידי הראפר האמריקאי קוואבו בהשתתפות הזמרת-יוצרת האמריקאית מדונה והראפרית האמריקאית קארדי בי, מתוך אלבום הבכורה שלו, Quavo Huncho‏ (2018). הוא יצא לאור ב-12 באוקטובר 2018, בהוצאת חברות התקליטים קפיטול רקורדס, מוטאון וקוואליטי קונטרול מיוזיק, ביחד עם שאר שירי האלבום. את השיר כתבו השלושה ביחד עם סטארה, רסול דיאז ומורדה ביטס, שהפיקו אותו גם כן. מבקרי המוזיקה הפנו כלפי השיר ביקורות מעורבות וחיוביות כאחד. בפיצ'פורק כתבו ”קוואבו עושה שימוש מצוין בקארדי בי בשיתוף הפעולה 'Champagne Rosé' ובאופן חיוני גם במדונה”. באיידולטור נכתב ”באופן לא מפתיע, התרומה של מאדג' (מדונה) היא גולת הכותרת המוחלטת”. מבחינה מסחרית, זכה השיר להצלחה כאשר דורג במקום ה-20 במצעד השירים מתחת להוט 100, אף על פי שלא הופץ כסינגל. בספוטיפיי הצליח לצבור במרוצת השנים למעלה מ-18 מיליון השמעות בסך הכול. השיר נכתב על ידי מדונה, קארדי בי, סטארה, רסול דיאז, מורדה ביטס וקוואבו והופק על ידי סול-גוט-היטס, קוואבו ומורדה ביטס. הוא הוקלט בתקופה בה הקליטה מדונה את אלבום האולפן הארבעה-עשר שלה, Madame X. שלושת האמנים הודיעו במשך תקופה מסוימת כי הם עתידים להקליט שיתוף פעולה ביחד. במהלך השיר אומרת קארדי בי ”אומרים שהזמן שלי מתקתק, הזונות האלה אופטימיות”, כתגובה על כך שהגדירו אותה כזמרת של להיט אחד ("Bodak Yellow"). בהמשך לכך, היא מאזכרת את שחקן הכדורסל האמריקאי לברון ג'יימס; באותה התקופה נהגה לצפות במשחקי NBA לעיתים קרובות. בקטע נוסף שרים קוואבו ומדונה על אמן האשליות דייוויד בליין, הידוע בכך שהוא מרשים ידוענים ואנשים בכישרונותיו. "Champagne Rosé" זכה לביקורות מעורבות וחיוביות כאחד מטעם מבקרי המוזיקה. בפיצ'פורק כתבו ”קוואבו עושה שימוש מצוין בקארדי בי בשיתוף הפעולה 'Champagne Rosé' ובאופן חיוני גם במדונה”. באיידולטור נכתב ”באופן לא מפתיע, התרומה של מאדג' (מדונה) היא גולת הכותרת המוחלטת. האגדה החיה (מדונה) וקארדי בי משאילות את קולן לשיר, ואין ספק שהן גונבות את ההצגה. 'שתה אותי, שמפניה רוזה. זה המשחק שלי', מזמרת מדונה בפזמון הקליט-כמו-גיהנום הזה. שימו לב להגייה האייקונית שלה. היא תופסת את מרכז הבמה גם בקטע 'זה המשחק שלי. בבקשה תן לי לבדר אותך. להיכנס גם לווריד שלך. לשכר את המוח שלך'. זה מחלחל לראש המאזין. הקטע של קארדי בי מיני ומפוקפק”. ב-That Grape Juice הגדירו את מדונה בתור "מלכת הפופ", תוך שציינו את תרומתה המוזיקלית של קארדי בי גם כן. ברולינג סטון הפנו ביקורת מעורבת יותר כלפי השיר וכתבו, ”מדונה מבצעת קטע ראפ בלתי מוסבר בשילוב מקצב טראפ עם קארדי בי ב-'Champagne Rosé'”. במגזין בילבורד חשפו שווידאו קליפ נלווה היה צריך לצאת, אך הדבר נגנז בהמשך לכך. כמו כן, נכתב כי ”מדונה מתמזגת עם הסוגה המוזיקלית הזו, עם תרומתה האחרונה ל-Quavo Huncho. השיר 'Champagne Rosé', שכולל גם את קארדי בי, הוא קריצה למה שאייקון הפופ מכנה 'המשקה האהוב עליה'”. ב-Consequence of Sound מתחו ביקורת על השיר וטענו כי מדובר בקטע לא נעים להאזנה, ביחס לשירים אחרים באלבום. במקור, פורסם באינסטגרם של מדונה תמונה בה היא אוחזת בכוס שמפניה בתור הצצה לקליפ אפשרי של "Champagne Rosé". בהמשך לכך, לא אושר הדבר כרשמי אך במגזין בילבורד פורסמה כתבה בה ציינו את הכיוון להוציא קליפ נלווה שיעזור בקידום המסחרי של השיר. עם זאת, הוחלט לוותר על הרעיון. האודיו של השיר הועלה לערוץ היוטיוב של ב-11 באוקטובר 2018, עם תמונה של האלבום בו נכלל. נכון לאוגוסט 2023 עומד מונה הצפיות של הקליפ על למעלה מחצי מיליון צפיות. הורדה דיגיטלית / סטרימינג "Champagne Rosé" –‏ 4:06 הקרדיטים והצוות מותאמים מהערות האלבום של Quavo Huncho. סרטון השיר "Champagne Rosé" באתר יוטיוב מדונה, בלקאליס אלמנזר, בריטני האזרד, רסול דיאז, שיין לינדסטרום, קוואביוס מרשל Quavo (Ft. Cardi B & Madonna) – CHAMPAGNE ROSÉ, נבדק ב-2023-10-22 Condé Nast, Quavo: QUAVO HUNCHO, Pitchfork (באנגלית אמריקאית) Bubbly! Madonna & Cardi B Hop On Quavo’s “Champagne Rosé”, idolator, ‏2018-10-12 Madonna | Biography, Music & News, Billboard (באנגלית אמריקאית) CHAMPAGNE ROSÉ (feat. Madonna & Cardi B), 2018-10-12, נבדק ב-2023-10-22 Release group “Madame X” by Madonna - MusicBrainz, musicbrainz.org New Song: Quavo - 'CHAMPAGNE ROSÉ' (Featuring Madonna & Cardi B) - That Grape Juice, thatgrapejuice.net They say my time is tickin' / These hoes is optimistic, Genius Look, court-side at the Garden / Just to see LeBron, Genius Cardi B Was Caught Jamming Out to Her Song 'Bartier Cardi' at the NBA All-Star Game, Peoplemag (באנגלית) End of the night, she David Blaine (Disappear), Genius Charles Holmes, Drake, Cardi B and Madonna Stole Quavo's Album From Under Him, Rolling Stone, ‏2018-10-12 (באנגלית אמריקאית) Rania Aniftos, Madonna Posts Video Snippet of Quavo Collab ‘Champagne Rose,’ a Tribute to Her ‘Favorite Drink’, Billboard, ‏2018-10-19 (באנגלית אמריקאית) Album Review: Quavo Gets Undermined by His Own Filler on QUAVO HUNCHO, ‏2018-10-21 (באנגלית אמריקאית) CHAMPAGNE ROSÉ, נבדק ב-2023-10-22